30 જૂનથી અડધી રાતે જીએસટી લાગુ થવાનું છે. આ પહેલા સરકારના નવા કાનૂનના વિરોધમાં આજે દેશભરના વેપારીઓ હડતાલ પર ઉતર્યા છે. અને નાના મોટા તમામ વેપારીઓએ આ બંધનું સમર્થન કર્યું છે. સરકાર જ્યાં જીએસટીને લઇને આર્થિક વિકાલની વાતો કરી રહી છે ત્યાં જ બીજી તરફ તેનો જોરદાર વિરોધ પણ ચાલી રહ્યો છે. દેશની રાજધાની દિલ્હી સમેત અનેક વેપારીઓ બંધ દ્વારા આજે પોતાનો વિરોધ વ્યક્ત કર્યો છે. વેપારીઓનું કહેવું છે કે જીએસટી દરોને લઇને તેમનો વિરોધ છે. ભારતીય ઉદ્યોગ વેપાર મંડળના રાષ્ટ્રીય અધ્યક્ષ શ્યામ બિહારી મિશ્રાએ જણાવ્યું કે સરકાર તરફથી તેમની પર હડતાલ પાછી ખેંચવાનો દબાવ બનાવવામાં આવી રહ્યો છે પણ તે કોઇ પણ રીતે આ મામલે સમજૂતિ નથી કરવા ઇચ્છતા.